ΓΡΑΠΤΗ ΕΡΩΤΗΣΗ E-2825/01

υποβολή: Mara Sornosa Martnez (PSE) προς την Επιτροπή

(11 Οκτωβρίου 2001)

Θέμα: Εκτροπή κονδυλίων του ΕΚΤ για περιβαλλοντική κατάρτιση προς το Ίδρυμα Βιοποικιλότητας στην Ισπανία

Το ισπανικό Υπουργείο Περιβάλλοντος ανήγγειλε πρόσφατα στις διάφορες ισπανικές αρχές την εκτροπή προς το Ίδρυμα Βιοποικιλότητας 16 δις πεσετών από το Ευρωπαϊκό Κοινωνικό Ταμείο που προοριζόντουσαν κατ' αρχήν για την περιβαλλοντική κατάρτιση εργαζομένων που δεν είναι δημόσιοιπάλληλοι μέσω προγραμμάτων τα οποία διαχειρίζονται οι αυτόνομες περιοχές. Συγκεκριμένα, σύμφωνα με τη συμφωνία που επιτεύχθηκε, το 30 % των δαπανών κατάρτισης θα επιβαρύνει τις αυτόνομες κυβερνήσεις ενώ τοπόλοιπο θα παρασχεθεί από το Υπουργείο Περιβάλλοντος ως διανομέας της βοήθειας που παρέχει το ΕΚΤ.

Λαμβάνονταςπόψη ότι:

- η περίοδος εκτέλεσης των Ταμείων είναι από το 2001 έως το 2006,

- οι στόχοι του Ιδρύματος Βιοποικιλότητας συμπεριλαμβάνουν την μελέτη της βιοποικιλότητας και τις σχέσεις με τα Ηνωμένα Έθνη και άλλους διεθνείς ειδικευμένους οργανισμούς, αλλά όχι την περιβαλλοντική κατάρτιση των εργαζομένων,

- οι διάφορες αυτόνομες κυβερνήσεις έχουν ήδη εκπονήσει τα σχέδια περιβαλλοντικής κατάρτισης των εργαζομένων στο πλαίσιο του ΕΚΤ,

μπορεί η Επιτροπή να μας ενημερώσει σχετικά με τη συγκεκριμένη φύση των ενισχύσεων που χορηγήθηκαν στο ισπανικό κράτος στην εν λόγω περίπτωση και τους όρουςπό τους οποίους χορηγήθηκαν, κυρίως όσον αφορά τις συγκεκριμένες προς χρηματοδότηση δράσεις·

Θεωρεί η Επιτροπή ότι, στο πλαίσιο του κανονισμού του ΕΚΤ, είναι θεμιτή η εκ μέρους της Ισπανικής Κυβέρνησης εκτροπή των προαναφερθέντων κονδυλίων·

Σε τι ενέργειες σκοπεύει να προβεί η Επιτροπή για να εξασφαλίσει ότι θα συνεχιστούν τα προγράμματα περιβαλλοντικής κατάρτισης των εργαζομένων που έχουν εγκριθεί με κοινοτική χρηματοδότηση·

Απάντηση της κας Άννας Διαμαντοπούλου εξ ονόματος της Επιτροπής

(23 Νοεμβρίου 2001)

Τα επιχειρησιακά προγράμματα (ΕΠ) Iniciativa Empresarial y Formacin Continua, που εγκρίθηκαν από την Ευρωπαϊκή Επιτροπή και ενσωματώθηκαν στα κοινοτικά πλαίσια στήριξης Στόχος 1 και Στόχος 3 για την περίοδο προγραμματισμού 2000-2006 στην Ισπανία, προβλέπουν τις ακόλουθες ενέργειες περιβαλλοντικής κατάστασης:

- ενέργειες κατάρτισης που αποσκοπούν στην καλύτερη ειδίκευση των εργαζομένων που έχουν καθήκοντα με άμεσες ή έμμεσες συνέπειες για το περιβάλλον και την εκπλήρωση των στόχων της περιβαλλοντικής πολιτικής·

- μαθήματα κατάρτισης (αρχική κατάρτιση, ειδική κατάρτιση και εκπαίδευση τωνπευθύνων κατάρτισης) για τους εργαζομένους των μικρών και μεσαίων επιχειρήσεων (ΜΜΕ), επιχειρηματίες, στελέχη και άλλους επαγγελματίες με θέσεις εργασίας που έχουν άμεσες ή έμμεσες συνέπειες για το περιβάλλον και την επίτευξη των στόχων της περιβαλλοντικής πολιτικής·

- ανάλυση των αναγκών της περιβαλλοντικής κατάρτισης που πρέπει να αναπτυχθεί μέσω της δημιουργίας δικτύου ανάλυσης των προσόντων, έναρξης ειδικών μελετών από την αυτόνομη κοινότητα, σεμιναρίων και ανταλλαγών εμπειριών·

- δημιουργία πλατφόρμας on-line για το περιεχόμενο της περιβαλλοντικής κατάρτισης, εφαρμογή συστήματος κατάρτισης από απόσταση βάσει αυτής της πλατφόρμας και ανάπτυξη και διανομή μέσων κατάρτισης σε διάφορες μορφές, αποδίδοντας ιδιαίτερη προσοχή στους κλαδικούς οδηγούς ορθής πρακτικής.

Η κοινοτική ενίσχυση για αυτές τις ενέργειες χορηγείται σύμφωνα με τους κανόνες και τους στόχους που ορίζονται στον κανονισμό (ΕΚ) 1260/1999 του Συμβουλίου, της 21ης Ιουνίου 1999, περί των γενικών

διατάξεων για τα διαρθρωτικά ταμεία(1) και του κανονισμού (ΕΚ) 1784/1999 του Ευρωπαϊκού Κοινοβουλίου και του Συμβουλίου, της 12ης Ιουλίου 1999, σχετικά με το Ευρωπαϊκό Κοινωνικό Ταμείο(2). Οι άξονες προτεραιότητας για την ανάπτυξη των ενεργειών κατάρτισης περιγράφονται στο κείμενο των επιχειρησιακών προγραμμάτων τα οποία εγκρίθηκαν με την απόφαση της Ευρωπαϊκής Επιτροπής C (2001) 24 της 16ης Ιανουαρίου 2001 για το ΕΠ Στόχος 1 και C (2001) 100 της 23ης Ιανουαρίου 2001 για το Στόχο 3.

Τα μέτρα και οι ενέργειες που θα πραγματοποιηθούν για την εφαρμογή των αξόνων προτεραιότητας περιγράφονται στους συμπληρωματικούς προγραμματισμούς που εγκρίθηκαν από τις επιτροπές παρακολούθησης των αντίστοιχων επιχειρησιακών προγραμμάτων στις 4 Μαΐου 2001.

Σύμφωνα με το άρθρο 18 (3) β) του κανονισμού (ΕΚ) 1260/1999, ο ορισμός των κατηγοριών των τελικών δικαιούχων των μέτρων περιέχεται στον συμπληρωματικό προγραμματισμό.

Το άρθρο 9 του ίδιου κανονισμού προβλέπει, στο εδάφιο ιγ), ότι ο συμπληρωματικός προγραμματισμός εκπονείται από το κράτος μέλος και από την αρχή διαχείρισης και προσαρμόζεται, εφόσον χρειάζεται, από την επιτροπή παρακολούθησης και διαβιβάζεται στην Ευρωπαϊκή Επιτροπή για ενημέρωση.

Συνεπώς, σύμφωνα με την αρχή της επικουρικότητας και το άρθρο 9, οι ισπανικές αρχές είναι αρμόδιες να ορίσουν τους τελικούς δικαιούχους.

Οι ισπανικές αρχές όρισαν ως τελικούς δικαιούχους,πεύθυνους για τις ενέργειες περιβαλλοντικής κατάρτισης, στο πλαίσιο των προγραμμάτων Iniciativa empresarial y formacin continua, το Ceneam (Centro Nacional de Educacin Ambiental) για ενέργειες που ξεκίνησαν το 2000 και την Fundacin Biodiversidad για τις ενέργειες που ξεκίνησαν το 2001.

Η Ευρωπαϊκή Επιτροπή θα εξασφαλίσει την παρακολούθηση και την αξιολόγηση των ενισχύσεων που χορηγούνται στο πλαίσιο των κανόνων τους οποίους ορίζει ο κανονισμός (ΕΚ) 1260/1999. Στην προκειμένη περίπτωση, η Ευρωπαϊκή Επιτροπή θα εξασφαλίσει ότι θα επιτευχθούν οι τελικοί στόχοι που ορίζονται στα επιχειρησιακά προγράμματα όσον αφορά την περιβαλλοντική κατάρτιση.

(1) ΕΕ L 161 της 26.6.1999.

(2) ΕΕ L 213 της 13.8.1999.